Pidä huolta ikäihmisestä - välittämisen päivä 29.11. . 26.11.2018 | Uutiset
Tee huoli-ilmoitus, jos vanhuksen selviytyminen arjessa huolettaa
Vanhojen ihmisten yksinäisyys ja riittävä avunsaanti saattavat huolettaa naapuria, tuttavaa ja joskus ohikulkijaakin. Kuntien ja järjestöjen etsivän vanhustyön tehtävänä on löytää ne iäkkäät ihmiset, jotka tarvitsisivat arkeensa enemmän apua.
“Huoli-ilmoitus on uusi käytäntö, jota kuntalaiset eivät vielä tunne kovin hyvin. Kunnissa käytännöt ilmoituksen tekemiseen vaihtelevat ja harva kunta tiedottaa asiasta aktiivisesti. Kyse on kuitenkin kunnan lakisääteisestä velvollisuudesta, jota kaikkien kuntalaisten kannattaa hyödyntää iäkkäiden ihmisten hyvinvoinnin turvaamiseksi”, sanoo suunnittelija Päivi Tiittula Etsivän vanhustyön verkostokeskuksesta.
“Kansalaistoiminta on kunnille ja tuleville maakunnille merkittävä voimavara, jonka tietotaito kannattaa hyödyntää tehokkaasti”, Tiittula sanoo. “Vanhustyön tulevaisuus rakentuu toiminta-ajatukselle, että yhä useampi asuu kotona entistä pidempään. Siksi kunnissa on välttämätöntä laittaa kuntoon yksin asuvista vanhuksista huolehtimisen palvelupolut ja rakentaa toimiva verkostoyhteistyö oman alueen järjestökentän kanssa.”
Pidä huolta! Uskalla kysyä. - Vinkit apua tarvitsevan ikäihmisen tunnistamiseen
Pidä huolta! Tee huoli-ilmoitus. - Ohjeet huoli-ilmoituksen tekemiseen
Suunnittelija Päivi Tiittula